Հայ Եկեղեցու ծիսակարգում պահոց օրերը շատ են: Այդ օրերին Եկեղեցին թելադրում է հրաժարվել կենդանական ծագում ունեցող կերակուրներից և սնվել բուսական կերակուրներով: Պահքի խորհուրդը, անշուշտ, չի սահմանափակվում միայն կերակուրների ու ըմպելիքների վրա ինչ-որ արգելքներ դնելով, պահոց օրերին Եկեղեցին պատգամում է սնվել նաև կենդանի հացով` Աստծո խոսքով: Այս առումով նշանակալի է Մեծ պահքի շրջանը` իր յուրահատուկ խորհրդավոանությամբ` հրավիրելով հավատացյալներին ինքնաքննության, զղջումի, ապաշխարության: